สำนักพุทธฯ จัดสัปดาห์เผยแพร่พระพุทธศาสนาวันมาฆบูชาปี 2562
เชิญชวนพุทธศาสนิกชน ทำความดี,วันมาฆบูชา วันสำคัญทางพระพุทธศาสนา ตรงกับวันขึ้น 15 ค่ำ เดือน 3 ของทุกปี,ในสมัยพุทธกาลได้เกิดเหตุการณ์อัศจรรย์ขึ้นในวันดังกล่าว โดยพระสงฆ์สาวกของพระพุทธเจ้า 1,250 รูป มาเฝ้าพระพุทธเจ้า ที่วัดเวฬุวัน เมืองราชคฤห์ แคว้นมคธ ประเทศอินเดีย โดยมิได้นัดหมายกัน พระสงฆ์ทั้งหมดเป็นพระอรหันต์ ผู้ได้อภิญญา 6 และเป็นผู้ที่ได้รับการอุปสมบทโดยตรงจากพระพุทธเจ้า และพระพุทธเจ้าได้ทรงแสดงโอวาทปาติโมกข์ในที่ประชุมสงฆ์เหล่านั้น ซึ่งเป็นทั้งหลักการ อุดมการณ์ และวิธีการปฏิบัติ ที่นำไปใช้ได้ทุกสังคม โดยมุ่งให้ละความชั่วทุกชนิด ทำความดีให้ถึงพร้อม และทำจิตใจให้ผ่องใส,เนื่องในวันมาฆบูชาประจำปี 2562 ซึ่งตรงกับวันที่ 19 ก.พ.ที่ผ่านมา สำนักงานพระพุทธศาสนาแห่งชาติ (พศ.) ร่วมกับคณะสงฆ์ หน่วยงานทั้งภาครัฐและเอกชน จัดงาน สัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา เชิญชวนพุทธศาสนิกชนร่วมกัน ทำความดี ละเว้นความชั่ว ถวายเป็นพุทธบูชา ระหว่างวันที่ 15-20 ก.พ. ทั้งในส่วนกลาง และส่วนภูมิภาค รวมไปถึงวัดไทยในต่างประเทศทั่วโลก,โดยส่วนกลางมีศูนย์กลางการจัดกิจกรรมที่พุทธมณฑล จ.นครปฐม มีกิจกรรมสำคัญ ประกอบด้วย,พิธีเจริญพระพุทธมนต์ เจริญจิตตภาวนาถวายพระพรชัยมงคลแด่ สมเด็จพระเจ้าอยู่หัวมหาวชิราลงกรณ บดินทรเทพยวรางกูร และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9,พิธีบำเพ็ญพระราชกุศลเวียนเทียนเนื่องในวันมาฆบูชา โดย สมเด็จพระเจ้าอยู่หัว ทรงพระกรุณาโปรดเกล้าฯให้ พล.อ.อ.ชลิต พุกผาสุข องคมนตรี เป็นผู้แทนพระองค์ บำเพ็ญพระราชกุศลในพิธีเวียนเทียน เนื่องในวันมาฆบูชา ที่พุทธมณฑล จ.นครปฐม,พิธีตักบาตร และถวายสังฆทานแด่พระสงฆ์,กิจกรรมการปฏิบัติธรรมของพระสงฆ์ และคฤหัสถ์,กิจกรรมการสนทนาธรรม การอภิปรายธรรม การแสดงพระธรรมเทศนา,การจัดแสดงนิทรรศการเผยแผ่พระพุทธศาสนาเนื่องในวันมาฆบูชา,การจัดกิจกรรมแสดงพลังจิตอาสา Big Cleaning day ตามโครงการวัดประชารัฐสร้างสุข, ,และอีกหนึ่งกิจกรรมสำคัญที่เกิดขึ้นในวันมาฆบูชาปีนี้ คือ พิธีรับมอบหน่อต้นพระศรีมหาโพธิ์ จากเมืองอนุราธปุระ ประเทศศรีลังกา นำไปปลูกที่ วัดวชิรธรรมาราม อ.มหาราช จ.พระนครศรีอยุธยา ซึ่งเป็นวัดที่ มหาเถรสมาคม (มส.) พิจารณาแล้วว่ามีสภาพแวดล้อม และมีความพร้อมที่จะปลูกหน่อต้นพระศรีมหาโพธิ์,การมอบหน่อต้นพระศรีมหาโพธิ์ในครั้งนี้ เป็นความประสงค์ของรัฐบาลศรีลังกาที่ต้องการมอบให้กับรัฐบาลไทย เพื่อน้อมรำลึกและถวายเป็นพระราชกุศลแด่ พระบาทสมเด็จพระปรมินทรมหาภูมิพลอดุลยเดช และในโอกาสพระราชพิธีบรมราชาภิเษกสมเด็จพระเจ้าอยู่หัวมหาวชิราลงกรณ บดินทรเทพยวรางกูร,โดยเป็นหน่อต้นพระศรีมหาโพธิ์ที่มาจากต้นพระศรีมหาโพธิ์ที่เมืองอนุราธปุระ ประเทศศรีลังกา ตามประวัติศาสตร์ระบุว่า เป็นต้นพระศรีมหาโพธิ์ที่พระนางเถรีสังฆมิตตา พระราชธิดาของพระเจ้าอโศกมหาราช ทรงนำหน่อมาจากพุทธคยา ประเทศอินเดีย แล้วมาปลูกไว้ที่เมืองอนุราธปุระ ถือเป็นต้นพระศรีมหาโพธิ์ที่มีหน่อมาจากต้นพระศรีมหาโพธิ์ที่พุทธคยา ในสมัยพระเจ้าอโศกมหาราช ที่ยังยืนต้นอยู่ และมีอายุมากที่สุดถึงกว่า 2,000 ปีอีกด้วย ชาวศรีลังกาให้ความเคารพศรัทธาต้นพระศรีมหาโพธิ์ที่เมืองอนุราธปุระเป็นอย่างมาก โดยรัฐบาลศรีลังกาและเมืองอนุราธปุระดูแลหน่อต้นพระศรีมหาโพธิ์เป็นอย่างดีเพื่อเตรียมนำมามอบให้กับประเทศไทยในครั้งนี้, ,คณะสงฆ์ไทยส่งคณะผู้แทนเดินทางไปประเทศศรีลังกา เพื่อรับมอบหน่อต้นพระศรีมหาโพธิ์ เมื่อวันที่ 16-17 ก.พ. และอัญเชิญหน่อต้นพระศรีมหาโพธิ์ถึงประเทศไทยเมื่อวันที่ 18 ก.พ. โดยมี สมเด็จพระวันรัต (จุนท์ พฺรหฺมคุตฺโต) เจ้าอาวาสวัดบวรนิเวศวิหาร กรรมการมหาเถรสมาคม ผู้ปฏิบัติหน้าที่เจ้าคณะใหญ่คณะธรรมยุต ในฐานะรักษาการเจ้าอาวาสวัดวชิรธรรมาราม และ นายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี เป็นผู้รับมอบ,พิธีปลูกหน่อต้นพระศรีมหาโพธิ์ที่วัดวชิรธรรมารามมีขึ้นในวันที่ 19 ก.พ. ซึ่งตรงกับวันมาฆบูชาประจำปี 2562 โดยมี พล.อ.ประยุทธ์ จันทร์โอชา นายกรัฐมนตรี เป็นประธานฝ่ายฆราวาส สมเด็จพระวันรัต เป็นประธานฝ่ายสงฆ์ พร้อมด้วยผู้แทนจากรัฐบาลศรีลังกา ประกอบด้วย ท่านปาเลกามะ สิรินิวาสะ นายะกะ เถโร เจ้าอาวาสวัดพระศรีมหาโพธิ์ และ นายกามินี จายาวิกรามา เพเรรา รัฐมนตรีว่าการกระทรวงพุทธศาสนาและพัฒนา ร่วมในพิธี พร้อมกันนี้ยังมีการมอบเอกสารสิทธิในการครอบครองหน่อต้นพระศรีมหาโพธิ์ให้กับ สมเด็จพระวันรัต ด้วย,หน่อต้นพระศรีมหาโพธิ์ต้นนี้จะเป็นสัญลักษณ์แห่งความสัมพันธ์ระหว่างไทยและศรีลังกาที่จะอยู่อย่างยั่งยืนนาน เฉกเช่นเดียวกับอายุของต้นพระศรีมหาโพธิ์จากเมืองอนุราธปุระ,นับเป็นสิ่งสิริมงคลอย่างยิ่งที่เกิดขึ้นต่อประเทศไทย เนื่องในวันมาฆบูชา ประจำปีพุทธศักราช 2562.
สำนักงานพระพุทธศาสนาแห่งชาติ (พศ.) ร่วมกับคณะสงฆ์ หน่วยงานทั้งภาครัฐและเอกชน จัดงาน สัปดาห์ส่งเสริมการเผยแผ่พระพุทธศาสนา เนื่องในเทศกาลวันมาฆบูชา
มาฆบูชา,วันสำคัญทางพระพุทธศาสนา,สำนักงานพระพุทธศาสนา,พุทธบูชา,ทำความดี,เวียนเทียน,เผยแพร่พระพุทธศาสนา,การศึกษา